**LĒMUMS**

Liepājā

|  |  |
| --- | --- |
| 2023. gada 19. oktobrī |  Nr.344/11(prot. Nr.11, 10.§) |

Par ēdināšanas maksu Liepājas

valstspilsētas vispārizglītojošās

skolās

Pamatojoties uz Pašvaldību likuma 10. panta pirmās daļas 21. punktu, Izglītības likuma 59. panta 31 daļu un Ministru kabineta 2019. gada 10. decembra noteikumu Nr.614 “Kārtība, kādā aprēķina, piešķir un izlieto valsts budžetā paredzētos līdzekļus izglītojamo ēdināšanai” 3. punktu, izskatot Liepājas valstspilsētas pašvaldības domes pastāvīgās Izglītības, kultūras un sporta komitejas 2023. gada 12. oktobra lēmumu (sēdes protokols Nr.10) un pastāvīgās Finanšu komitejas 2023. gada 12. oktobra lēmumu (sēdes protokols Nr.10), Liepājas valstspilsētas pašvaldības dome **nolemj:**

1. Noteikt vispārizglītojošo izglītības iestāžu izglītojamā brīvpusdienu maksu dienā:

1.1. 1.-4. klašu izglītojamiem – 3,09 *euro*, kuru vienādās daļās sedz valsts un pašvaldība;

1.2. 5.-12. klašu izglītojamiem:

1.2.1. līdz 2023. gada 31. decembrim – 2,94 *euro;*

1.2.2. no 2024. gada 1. janvāra – 3,70 *euro.*

2. Atzīt par spēku zaudējušu Liepājas valstspilsētas pašvaldības domes 2022. gada 18. augusta lēmumu Nr.309/12 “Par ēdināšanas maksu Liepājas valstspilsētas vispārizglītojošās skolās”.

3. Liepājas pilsētas pašvaldības iestādes “Liepājas pilsētas Izglītības pārvalde” vadītājai kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas pilsētas pašvaldības administrācijas Finanšu pārvaldei, Juridiskajai daļai, Sabiedrisko attiecību un mārketinga daļai, Liepājas pilsētas Izglītības pārvaldei, vispārizglītojošām skolām |